Իսկ եթե նկատի ունենանք, որ Երուսաղեմը սրբավայր է աշխարհում մեծ տարածում ունեցող գրեթե բոլոր կրոնների համար, ապա միանգամայն պարզ կլինի, թե իր մեկ հատիկ որոշումով (որը որակվել է պարզապես իրականության ճանաչում) ինչ համամոլորակային ցնցում է առաջ բերել ԱՄՆ նախահգահ Դոնալդ Թրամփը: Ու հիմա դեպքերի ընթացքը պետք է ցույց տա, թե մոլորակին որքան ավերածություններ ու զոհեր կպատճառի նման «երկրաշարժը», որից էլ կերևա, թե մարդկության ընդհանուր տունը որքանով է «երկրաշարժակայուն»: